Velkomin í lúxussiglingu með Úrval-Útsýn um spennandi siglingaleið meðfram vesturströnd Malakkaskagans um borð í ótrúlegu glæsifleyi . Skipið , Quantum of the Seas , var hið fyrsta í nýjum flokki lúxusskipa sem ber nafn skipsins ; Quantum-flokkur , sem eru ein allra stærstu skemmtiferðaskip heims . Flogið er til Singapore , þar sem dvalið verður í tvær nætur áður en siglingin hefst . Að lokinni dvöl í Singapore leggur skipið úr höfn og siglir norður á bóginn meðfram vesturströnd Malakka-skagans og kemur við í völdum höfnum í Malasíu en lýkur síðan norðurleiðinni með 2ja daga stoppi í Phuket í Tælandi . Þá siglir skipið tilbaka en kemur nú við í höfuðborg Malasíu , Kuala Lumpur . Siglingunni lýkur síðan í Singapore Royal Caribbean Cruise er upprunalega norskt , stofnað árið 1968 , og tilheyrir nú móðurfélaginu Royal Caribbeann Cruises Ltd. með heimastöð í Miami . RCC er stærsta skemmtiferðaskipafélag heims m.t.t. tekna en annað í röðinni ef litið til ferþegafjölda ( 19% árið 2018 ) . Á vegum félagsins sigla 26 skip um öll heimsins höf og þeirra á meðal eru stærstu skemmtiferðafley heims og 6 ný slík eru þegar i smíðum . . Sem fyrr segir var Quantum of the Seas fyrsta ofurskipið í flokki risastórra skemmtiferðaskipa og var flokkurinn nefndur í höfuð þess ; Quantum Class . Þannig er Quantum of the Seas 169.000 tonn , fullnýtt getur það borið 4200 farþega og áhöfnin telur 1500 manns . Sannarlega stórgert og eins flott og það gerist . Og lýsing á allri þeirri aðstöðu , þjónustu og afþreygingu sem þar er að finna er of löng – og líkega lyginni i líkust – fyrr en á reynir . Einfaldast er að lesa um skipið á einhverri af fjölmörgum heimasíðum sem finna á netinu . Flug frá Keflavík til Singapore . Flogið er með Finnair frá Keflavík til Helsinki kl 09:25 - 15:50 . og svo áfram með Finnair til Singapore kl 23:55 -16 : 30 og lent því seinnipart 17. okt . Rúta sækir okkur á flugvöllin og keyrir upp á hótel . Gist verður í tvær nætur á Hotel Park Regis Singapore . 19. október – Gengið um borð Um kl. 17:00 leggur Quantum of the Seas frá höfninni í Singapore en gengið verður um borð um 3 klst. fyrr . Það getur kostað nokkur skref að komast til herbergja og ná áttum í glæsilegum herbergjum . Þá gefst færi færi til að kíkja aðeins í kringum sig , en það getur tekið smá tíma að átta sig á aðstæðum um borð . Um kvöldið verður gengið til kvöldverðar en íslenski hópurinn snæðir kvöldverð kl. 20:00 öll kvöldin . Þeir sem vilja , fara og kanna kvöldstemminguna um borð og sannarlega af nógu að taka . Morguninn eftir leggur skipið að byggju í Malacca í Malasíu en skaginn sem siglt er norður með er kenndur við þessa gömlu borg . Hér á ferðinni vinsæl og heillandi borg þar sem gamli tíminn og nútíminn hlykkja sig saman . Borgarmenningin ber einkenni fyrrum nýlenduvelda sem hér réðu ríkjum á öldum áður ; Portúgölum Hollendingum og Bretum . Sundið milli Malakkaskagans og indónesíku eyjnnar Súmötru , Malakkasund , hefur frá aldaöðli verið afar mikilvægt í hernaðarlegu tiliti og mikilvæg flutningaleið . Sá sem réð yfir Malacca-borg hafði ferðir um sundið í hendi sér . Siglingin heldur áfram kl. 18:00 . Morguninn eftir leggur skipið að baðstrandarbænum Penang í Malasíu , sem ber með rentu uppnefnið Perla Austurlanda . Penang er einn frægasti sólarstaður Asíu og er einnig eftirsóttur staður fyrir matgæðinga . Borgin stendur á eyju utan við ströndina ber hið vestræna nafn George Town en elsti hluti hennar er á heimsminjaskrá UNESCO . Borgin tilheyrði breska samveldinu til ársins 1957 er það sameinaðist malasíska ríkinu . Borgin , sem er önnur stærsta borg landsins , tengist meginlandinu með tveimur glæsilegum brúm , önnur er spánný ( Sultan Abdul Halim Muadzam Shah brúin ) og er lengsta brú yfir sjó í Asíu . . Quantum of the Seas heldur áfram för kl. 20:00 um kvöldið . Þennan dag verður skipið á siglingu og nú gefst kærkomið tækifæri til að skoða allt það sem á boðstólum er og njóta þeirrar þjónustu og afþreyingar sem er að finna um borð . Phuketeyja í Andamanhafi er einn frægasti sólarstaður heims og stendur sannarlega undir nafni og hér verður gert tveggja daga stopp . Aðall Phuket eru yndislegar sandstrendur , ylvolgur og hreinn sjór og paradís snorklara og kafara . Úti fyrir ströndinni eru fallegar eyjar sem gaman er að heimsækja , til að mynda hinar nafntoguðu Phi Phi eyjar . Þá er ógleymanleg upplifun að sigla á þjóðlegri skektu inn á Phang Nga flóann , heimsækja m.a. fljótandi þorp og skoða hina einu sönnu James Bond eyju . Phuket-borg er forvitnileg sem fléttar saman nútímanum og þjóðlegum hefðum . Þeir sem kjósa líf og fjör geta skroppið til skemmtibæjar eyjarinnar , Patong , sem er líflegur allan sólarhringinn . Kl. 19:00 þann 24. október mun skipið okkar halda á braut og sigla aftur suður í Malakkasund . Á meðan Quantum of the Seas líður yfir hafflötinn næstu tvo daga er ekkert lát á skemmti - eða letilífinu um borð . Það er sannarlega af nógu að taka og fararstjórinn er ávallt til taks . Hver og einn gerir það sem hann vill , en hópurinn mun líka koma reglulega saman , án þess að um sé að ræða skyldumætingu . Þennan dag leggst skipið að bryggju í Port Klang sem er stærsta höfn Malasíu . Borgin er þróttmikil og afar annasöm hafnarborg sem stendur á gömlum merg . Þaðan er aðeins um 40 km til höfuðborgarinnar , Kuala Lumpur . Höfuðborgin er ógnar stór en á svæðínu búa á 8. milljón manns . Byggðin á svæðinu er þó ekki gömul , því um miðja 19. öld stóð hér aðeins lítill bær . En nú er þar er margt að skoða og sjá en frægasta djásnið eru tvíburaturnarnir Petronas sem á árum áður var hæsta bygging heims . Borgin er mjög vinsæll áfangastaður ferðamanna og frábær veslunarborg . Skipið siglir áfram kl. 17:00 . Að morgni dags lokum við siglingahringnum og búumst til brottfarar frá borði . Gist verður næstu 3 nætur á Hótel Park Regis Singapore . Fararstjóri ferðarinnar Kristján Steinsson kemur til með að bjóða upp á valfrjálsar skoðunarferðir fyrir þá sem hafa áhuga á því . Þann 31. október er farið upp á flugvöll seint að kvöldi og flug með Finnair til Helsinki kl 23:45 - 06:00 . Frá Helsinki er svo flug áfram til Keflavíkur með Finnair kl 07:40 -09 : 30 . Lent í Keflavík að morgni 1. nóv . Flott fyrsta flokks hótel ekki langt frá forvitnilegum stöðum á borð við Clarke Quay , Chinatown og Singapore River . Um 3 km. til miðborgarinnar , Meðal aðstöðu á hótelinu má nefna veitingasal , kaffiteríu og bar , þjónustusborð , sundlaug , líkamsræktarstöð og “ bisness-center ” . Góð og loftkæld herbergi með sjónvarpi og öryggisskáp . Greiða þarf sértaklega fyrir netsamband / Wifi . Fín baðherbergi með sturtu , inniskóm og baðslopp . Verð og dagsetningar Innifalið í verði : Flug fram og til baka , flugvallagjöld og skattar , ferðataska og handfarangur , gisting , íslensk fararstjórn , Morgunverður á hóteli , Fimm nætur á 4 stjörnu hótel , Sigling í 9 nætur , Fullt fæði um borð á skipi , Ferðir til og frá flugvelli og skipi , og Þjórfé á skipi og hafnargjöld . Ekki innifalið í verði : Drykkir um borð , Skoðunarferðir í landi , eða Annað sem ekki er tekið fram í ferðalýsingu .